CELEX: 32014R0371
Language: et
Date: 2014-04-10 00:00:00
Title: Nõukogu rakendusmäärus (EL) nr 371/2014, 10. aprill 2014 , millega rakendatakse määruse (EL) nr 359/2011 (mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis) artikli 12 lõiget 1

12.4.2014   
            
            
               ET
            
            
               Euroopa Liidu Teataja
            
            
               L 109/9
            
         NÕUKOGU RAKENDUSMÄÄRUS (EL) nr 371/2014,
   10. aprill 2014,
   millega rakendatakse määruse (EL) nr 359/2011 (mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis) artikli 12 lõiget 1
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 12. aprilli 2011. aasta määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis, (1) eriti selle artikli 12 lõiget 1,
   ning arvestades järgmist:
   
               (1)
            
            
               Nõukogu võttis 12. aprillil 2011 vastu määruse (EL) nr 359/2011.
            
         
               (2)
            
            
               Otsuse 2011/235/ÜVJP (2) läbivaatamise tulemusena otsustas nõukogu, et kõnealuste piiravate meetmete kehtivust tuleks pikendada 13. aprillini 2015.
            
         
               (3)
            
            
               Lisaks tuleks ajakohastada teatavate määruse (EL) nr 359/2011 I lisas loetletud isikute kohta tehtud kandeid kooskõlas nõukogu otsusega 2014/205/ÜVJP (3).
            
         
               (4)
            
            
               Määruse (EL) nr 359/2011 I lisa tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 359/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. aprill 2014
      
         
            Nõukogu nimel
         
         
            eesistuja
         
         D. KOURKOULAS
      
   
   
      (1)  ELT L 100, 14.4.2011, lk 1.
   
      (2)  Nõukogu 12. aprilli 2011. aasta otsus 2011/235/ÜVJP teatavate isikute ja üksuste vastu suunatud piiravate meetmete kohta seoses olukorraga Iraanis (ELT L 100, 14.4.2011, lk 51).
   
      (3)  Nõukogu 10. aprilli 2014. aasta otsus 2014/205/ÜVJP, millega muudetakse otsust 2011/235/ÜVJP teatavate isikute ja üksuste vastu suunatud piiravate meetmete kohta seoses olukorraga Iraanis (Vt käesoleva Euroopa Liidu Teataja lk 25).
   
      LISA
      Nõukogu määruse (EL) nr 359/2011 I lisas esitatud isikute ja üksuste loetelu kanded järgnevalt loetletud isikute kohta asendatakse järgmiste kannetega:
      
         Isikud
      
      
                   
               
               
                  Nimi
               
               
                  Tuvastamisandmed
               
               
                  Põhjendus
               
               
                  Loetellu kandmise kuupäev
               
            
                  1.
               
               
                  RAJABZADEH, Azizollah
               
               
                   
               
               
                  Teherani katastroofide tagajärgede leevendamise organisatsiooni juht. Endine Teherani politseiülem (kuni jaanuarini 2010).
                  Teherani piirkonna õiguskaitsejõudude komandörina oli Azizollah Rajabzadeh kõige kõrgema astme ametnik, keda süüdistatakse Kahrizaki kinnipidamiskeskuses toimepandud väärkohtlemistes.
               
               
                   
               
            
                  2.
               
               
                  DORRI- NADJAFABADI, Ghorban-Ali
               
               
                  Sünnikoht: Najafabad (Iraan)
                  Sünniaeg: 1945
               
               
                  Lepitusnõukogu (Expediency Council) liige, samuti Iraani kõrgeima juhi esindaja Markazi provintsis (keskprovints). Endine Iraani peaprokurör kuni septembrini 2009 (endine luureminister president Khatami ajal).
                  Iraani peaprokurörina andis pärast esimesi valimisjärgseid meeleavaldusi korralduse näidisprotsessideks ja juhtis neid, kus süüdistatavad jäeti ilma nende õigustest ja advokaadist. Vastutab samuti väärkohtlemiste eest Kahrizakis.
               
               
                   
               
            
                  3.
               
               
                  MORTAZAVI, Said
               
               
                  Sünnikoht: Meybod, Yazd (Iraan)
                  Sünniaeg: 1967
               
               
                  Endine Iraani salakaubaveovastase töökonna juht, endine Teherani peaprokurör kuni augustini 2009.
                  Teherani peaprokurörina andis välja üldise korralduse sadade aktivistide, ajakirjanike ja üliõpilaste kinnipidamiseks. Tema töösuhe lõpetati augustis 2010 pärast seda, kui Iraani kohtus uuriti tema rolli seoses kolme mehe surmaga, kes peeti tema korraldusel pärast valimisi kinni.
               
               
                   
               
            
                  4.
               
               
                  ZARGAR, Ahmad
               
               
                   
               
               
                  Kõlbluse säilitamise eest vastutava organisatsiooni (Organization for the Preservation of Morality) juht. Endine kohtunik, Teherani Apellatsioonikohus, 36. filiaal.
                  Ta kinnitas meeleavaldajatele määratud pikaajalised vangistused ja surmaotsused.
               
               
                   
               
            
                  5.
               
               
                  ABBASZADEH-MESHKINI, Mahmoud
               
               
                   
               
               
                  Ilami provintsi kuberner. Endine siseministeeriumi poliitikakujundaja.
                  Parteide ja rühmituste tegevust käsitleva seaduse artikli 10 komitee esimehena vastutas ta meeleavalduste ja muude avalike ürituste korraldamiseks loa andmise ning parteide registreerimise eest.
                  2010. aastal peatas ta Mousaviga seotud kahe reformimeelse partei — Iraani Islamistlik Osalusrinne (Islamic Iran Participation Front) ja Mujahideeni Islamirevolutsiooni Organisatsioon (Islamic Revolution Mujahedeen Organization) tegevuse.
                  Alates 2009. aastast on ta järjekindlalt ja pidevalt keeldunud andmast luba mis tahes valitsusvälisteks kogunemisteks, keelates seega kasutada põhiseaduslikku õigust meelt avaldada, mis on viinud paljude rahumeelsete meeleavaldajate vahistamiseni ning on vastuolus kogunemisvabadusega.
                  Lisaks keeldus ta 2009. aastal andmast opositsioonile luba korraldada presidendivalimiste ajal toimunud meeleavalduste käigus tapetud inimestele pühendatud mälestustseremoonia.
               
               
                  10.10.2011
               
            
                  6.
               
               
                  Kindralmajor dr FIRUZABADI, Seyyed Hasan (teiste nimedega kindralmajor dr FIRUZABADI, Seyed Hassan; kindralmajor dr FIROUZABADI, Seyyed Hasan; kindralmajor dr FIROUZABADI, Seyed Hassan)
               
               
                  Sünnikoht: Mashad
                  Sünniaeg: 3.2.1951
               
               
                  Iraani relvajõudude ülemana on ta riigi kõrgeim väejuht, kes vastutab kõigi sõjaväeüksuste ja kogu militaarpoliitika, sealhulgas Islami Revolutsioonilise Kaardiväe (IRGC) ja politsei juhtimise eest. Tema ametliku käsuliini all surusid relvajõud julmalt maha rahumeelsed meeleavaldajad ja pidasid neid massiliselt kinni.
                  Samuti kõrgeima riikliku julgeolekunõukogu ja lepitusnõukogu (Expediency Council) liige.
               
               
                  10.10.2011
               
            
                  7.
               
               
                  JOKAR, Mohammad Saleh
               
               
                   
               
               
                  Alates 2011. aastast Yazdi provintsi parlamendisaadik. Endine tudengite Basij vägede komandör.
                  Tudengite Basij vägede komandörina oli ta aktiivselt kaasatud meeleavalduste mahasurumisse koolides ja ülikoolides ning aktivistide ja ajakirjanike kohtuvälisesse kinnipidamisse.
               
               
                  10.10.2011
               
            
                  8.
               
               
                  SALARKIA, Mahmoud
               
               
                  Teherani jalgpalliklubi „Persepolis” direktor.
               
               
                  Teherani linna bensiini- ja transpordikomisjoni juht. Teherani vanglaküsimuste peaprokuröri asetäitja 2009. aasta meeleavalduste mahasurumise ajal.
                  Teherani vanglaküsimuste peaprokuröri asetäitjana vastutas ta otseselt süütute ja rahumeelsete meeleavaldajate ning aktivistide suhtes välja antud paljude vahistamismääruste eest. Mitmest inimõiguste kaitsja aruandest ilmneb, et peaaegu kõiki vahistatud isikuid peetakse tema korraldusel erineva ajavahemiku jooksul kinni isoleeritult, võimaldamata neile juurdepääsu oma advokaadile või perele, ning ilma süüdistust esitamata, mis sageli võrdub sunniviisilise kadumisega. Sageli ei teavitata nende perekonda vahistamisest.
               
               
                  10.10.2011
               
            
                  9.
               
               
                  SOURI, Hojatollah
               
               
                   
               
               
                  Lorestani provintsi parlamendisaadik. Parlamendi välis- ja julgeolekupoliitika komisjoni liige. Endine Evini vangla ülem.
                  Evini vangla ülemana vastutas ta 2009. aastal selles vanglas toime pandud inimõiguste tõsiste rikkumiste eest, nagu peksmine, vaimne väärkohtlemine ja seksuaalne kuritarvitamine. Eri allikatest pärit järjepideva teabe kohaselt on piinamine Evini vanglas tavapärane. 209. osakonnas peetakse palju aktiviste kinni nende rahumeelse valitsusevastase tegevuse eest.
               
               
                  10.10.2011
               
            
                  10.
               
               
                  TALA, Hossein (teise nimega TALA, Hosseyn)
               
               
                   
               
               
                  Teherani provintsi kindralkuberneri asetäitja („Farmandar”) kuni septembrini 2010, vastutab eelkõige politseijõudude sekkumise eest ning seega meeleavaldajate represseerimise eest.
                  Ta sai 2010. aasta detsembris auhinna osaluse eest valimistejärgses represseerimises.
               
               
                  10.10.2011
               
            
                  11.
               
               
                  TAMADDON, Morteza (teise nimega TAMADON, Morteza)
               
               
                  Sünnikoht: Shahr Kord-Isfahan
                  Sünniaeg: 1959
               
               
                  Endine Teherani provintsi kindralkuberner ning Teherani provintsi riikliku julgeolekunõukogu juht, Islami Revolutsioonilise Kaardiväe liige.
                  Oma ametikohal kuberneri ja Teherani provintsi riikliku julgeolekunõukogu juhina vastutas ta igasuguste repressioonide eest, sealhulgas poliitiliste meeleavalduste mahasurumise eest 2009. aasta juunis. On teada, et ta on isiklikult seotud opositsiooniliidrite Karroubi ja Moussavi tagakiusamisega.
               
               
                  10.10.2011
               
            
                  12.
               
               
                  BAKHTIARI, Seyyed Morteza
               
               
                  Sünnikoht: Mashad (Iraan)
                  Sünniaeg: 1952
               
               
                  Endine justiitsminister (2009-2013), endine Isfahani kindralkuberner ning riiklike vanglate organisatsiooni direktor (kuni 2004. aasta juunini).
                  Justiitsministrina oli tal võtmeroll Iraani diasporaa ähvardamisel ja tagakiusamisel, luues erikohtu, mis tegeleb konkreetselt riigist väljaspool elavate iraanlastega. Teherani prokuröri kaasabil määratakse kaks esimese astme kohtu ja apellatsioonikohtu osakonda ning mitu madalama astme kohtu osakonda tegelema väljarännanud isikute juhtumitega.
               
               
                  10.10.2011
               
            
                  13.
               
               
                  Dr HOSSEINI, Mohammad (teiste nimedega dr HOSSEYNI, Seyyed Mohammad; Seyed, Sayyed ja Sayyid)
               
               
                  Sünnikoht: Rafsanjan, Kerman
                  Sünniaeg: 1961
               
               
                  Endine kultuuri- ja islamijuhtimise minister (2009–2013).
                  Endise Islami Revolutsioonilise Kaardiväe liikmena osales ta ajakirjanike represseerimises.
               
               
                  10.10.2011
               
            
                  14.
               
               
                  MOSLEHI, Heydar (teiste nimedega MOSLEHI, Heidar; MOSLEHI, Haidar)
               
               
                  Sünnikoht: Isfahan (Iraan)
                  Sünniaeg: 1956
               
               
                  Endine luureminister (2009–2013).
                  Tema juhtimisel on luureministeerium jätkanud meeleavaldajate ja dissidentide ulatuslikku meelevaldset kinnipidamist ja tagakiusamist. Luureministeerium juhib jätkuvalt Evini vangla 209. osakonda, kus peetakse palju aktiviste kinni nende rahumeelse valitsusevastase tegevuse eest. Luureministeeriumi ülekuulajad on 209. osakonna kinnipeetavaid peksnud ning neid vaimselt väärkohelnud ja seksuaalselt kuritarvitanud. Endise luureministrina vastutab Moslehi oma ametiajal toimunud kuritarvitamise eest.
               
               
                  10.10.2011
               
            
                  15.
               
               
                  TAGHIPOUR, Reza
               
               
                  Sünnikoht: Maragheh (Iraan)
                  Sünniaeg: 1957
               
               
                  Teherani linnavolikogu liige. Endine info- ja kommunikatsiooniminister (2009-2012).
                  Infoministrina oli ta üks juhtivaid ametnikke, kes vastutas tsensuuri ja kontrolli eest internetis toimuva tegevuse ning samuti igat liiki kommunikatsiooni (eelkõige mobiilitelefoni teel) üle. Poliitiliste kinnipeetavate ülekuulamise ajal kasutavad ülekuulajad nende isikuandmeid, e-kirju ja kõnesid. Mitmel korral pärast viimaseid presidendivalimisi ja tänavatel toimunud meeleavalduste ajal võeti ära mobiililevi ja tekstsõnumite saatmise võimalus, tõkestati satelliittelevisiooni kanalid ja koha peal internet suleti või vähemalt aeglustati.
               
               
                  23.3.2012
               
            
                  16.
               
               
                  EMADI, Hamid Reza (teise nimega Hamidreza Emadi)
               
               
                  Sünniaeg: umbes 1973
                  Sünnikoht: Hamedan
                  Elukoht: Teheran
                  Töökoht: Press TV peakontor, Teheran
               
               
                  Telekanali Press TV uudiste sektsiooni juhataja. Endine Press TV vanemprodutsent.
                  Vastutav kinnipeetavate, sealhulgas ajakirjanike, poliitaktivistide, kurdi ja araabia vähemustesse kuuluvate isikute sunniviisilisi ülestunnistusi sisaldavate telelõikude valmistamise ja eetrisse laskmise eest, rikkudes rahvusvaheliselt tunnustatud õigusi õiglasele kohtumõistmisele ja nõuetekohasele menetlusele. Ringhäälingu sõltumatu reguleeriv asutus OFCOM tegi telekanalile Press TV Ühendkuningriigis 100 000 naelsterlingi suuruse trahvi Iraani-Kanada päritolu ajakirjaniku ja filmitegija Maziar Bahari sunniviisilise ülestunnistuse eetrisse laskmise eest 2011. aastal, mis oli filmitud vanglas, kus Bahari tegi ülestunnistuse surve all olles. Valitsusvälised organisatsioonid on andnud teada ka teistest juhtudest, kus Press TV lasi eetrisse sunniviisilisi ülestunnistusi. Emadi seostatakse seetõttu nõuetekohase menetluse ja õiglase kohtumõistmise õiguse rikkumisega.
               
               
                  12.3.2013